REPUBLIKA SRPSKA
OPŠTINA UGLJEVIK
NAČELNIK OPŠTINE
Broj: 02/6-404-76/26
Datum, 28.08.2026.godine
Na osnovu  člana 82. stav 3. Zakona o lokalnoj samoupravi (“Službeni glasnik   RS”, broj: 97/16), člana 25, 70 i člana 123.stav 2. Zakona  o  javnim nabavkama BiH (“Službeni   glasnik BiH” broj 39/14, 59/22 i 50/24), te odredbi Pravilnika o uslovima i načinu korištenja e-aukcije (“Sl. glasnik BiH”, broj 80/23),  i prijedloga Komisije za otvaranje i odabir najpovoljnije ponude, Načelnik Opštine Ugljevik, donosi  sledeću
O  D  L  U  K  U 

o izboru najpovoljnijeg ponuđača
Član 1.
Prihvata se prijedlog Komisije za izbor najpovoljnijeg ponuđača u postupku javne nabavke radova rekonstrukcije fiskulturne sale, i dodjeljuje Ugovor ponuđaču doo“AGE inženjering“Modriča, za ponuđenu cijenu u iznosu od: 851.422,41 KM bez zaračunatog PDV-a, kao najbolje ocijenjenu ponudu. 
Član 2.
Prijedlog Ugovora o nabavci radova dostaviće se na potpis izabranom ponuđaču po proteku roka od 15 (petnaest) dana, računajući od dana kad su svi ponuđači obaviješteni o izboru najpovoljnije ponude.
Član 3.
Ova Odluka dostavlja se svim ponuđačima koji su učestvovali u postupku javne nabavke, u skladu sa članom 71.stav 2. Zakona o javni nabavkama.
Član 4.

Ova Odluka će se objaviti na web-stranici  www.opstinaugljevik.net, istovremeno s  upućivanjem ponuđačima koji su učestvovali u postupku javne nabavke, u skladu sa članom 70.stav 6. Zakona o javnim nabavkama.
O b r a z l o ž e nj e
Postupak javne nabavke za izbor najpovoljnijeg ponuđača u otvorenom postupku za javne nabavke radova rekonstrukcije fiskulturne sale, je pokrenut Odlukom o pristupanju postupku javne nabavke radova broj: 02/6-404-76/26 od 24.07.2026.godine.
Javna nabavka je sprovedena putem otvorenog postupka  za dostavu ponuda sa namjerom provođenja e-aukcije.
Broj obavještenja: 894-1-3-77-3-34/26
U „Službenom glasniku BiH“br.:31.07.2026. godine, broj : 54/26
Objavljeno na portalu javnih nabavki dana: 24.07.2026.godine
Komisija za  otvaranje i ocjenu ponuda imenovana je Rješenjem broj: 02/6-404-76/26 od  13.08.2026.godine.
Komisija je dana  26.08.2026.godine dostavila Zapisnik o pregledu i početnoj ocjeni ponude broj 02/6-404-76/26 od 26.08.2026.godine sa preporukom o izboru najpovoljnijeg ponuđača, 
Komisija je izvršila pregled i ocjenu kvalifikovanosti ponuđača, o čemu je sačinila odgovarajuće zapisnike, u kojima   je utvrđeno sljedeće:

-da je ukupan broj pristiglih ponuda 2 (dvije),

-da su blagovremeno zaprimljene 2 (dvije) ponude,

-da nema neblagovremeno zaprimljenih ponuda.

-da su ponude dostavili  sledeći ponuđači:

1. doo „AGE inženjering“ Modriča,

2 grupa ponuđača: doo“Mont gradnja“ Ugljevik i doo“Vinković“ Oštra Luka, čiji je predstavnik doo „Mont gradnja“ Ugljevik.

Komisija je dalje zapisnički utvrdila da doo „AGE inženjering“ Modriča,  kvalifikovan ponuđač i da je njegova ponuda prihvatljiva ponuda, jer je dostavio sve zahtijevane dokaze i ponudu je izradio na način određen tenderskom dokumentacijom. 

Ponuda grupe ponuđača: doo”Mont gradnja” Ugljevik i doo “Vinković”  Oštra Luka nije dokazala tehničku i profesionalnu sposobnost zahtijevanu tačkom 4.3. TD i to u pogledu iskustva u realizaciji najmanje jednog ugovora minimalne vrijednosti 700.000,00KM bez PDV-a čiji predmet su  radovi izgradnje, rekonstrukcije, adaptacije ili sanacije fiskulturnih sala, sportskih dvorana ili sportskih objekata. 

Grupa ponuđača: doo”Mont gradnja” Ugljevik i doo “Vinković”  Oštra Luka je u svrhu dokazivanja tehničke i profesionalne sposobnosti na stranama od  60 do 97 ponude u svrhu dokazivanja i ispunjavanja uslova definisanih tačkom 4.3. tenderske dokumentacije dostavila ovjerenu kopiju potvrde naručioca posla o uspješno izvršenim radovima (broj akta:07-1626SO-002/26 od 25.03.2026.godine), okončanu situaciju broj 14/26/U od 19.03.2026.godine, Predmjer radova –LOT 1-arh.-građ.radovi za nastavak izgradnje fiskulturne sale i školskog objekta JU Poljoprivredna i medicinska škola  i potvrdu o izvedenim radovima broj akta:16-1453DP-143/26 od 02.04.2026.godine.

Analizom dostavljenih dokaza jasno je da je referensa , odnosno predmet ugovora mješovit, a ne  sportska dvorana/fiskulturna sala. Tačkom 4.3.1.TD se isključivo zahtjeva  ugovor čiji je predmet radovi izgradnje , rekonstrukcije, adaptacije ili sanacije fiskulturnih sala, sportskih dvorana ili sportskih objekata. Iz dostavljene potvrde i specifikacije radova se jasno vidi da se radovi odnose na objekat škole i fiskulturne sale.

Nadalje, vrijednost radova na fiskulturnoj sali,  što se može vidjeti iz predmjera radova/specifikacije radova/rekapitulacije je daleko ispod 700.000,00 KM bez PDV-a kako je zahtjevano tenderskim dokumentom, jer se najveći dio radova odnosi na školski objekat (administrativni dio) u iznosu od 435.218,00 KM bez PDV-a, od ukupno ugovorenih-izvedenih radova.

Dostavljanjem navedenih dokaza u svrhu ispunjavanja uslova zahtjevanih tačkom 4.4.2. pod a.2)TD grupa ponuđača je pokušala dokazati kroz ukupnu vrijednost radova od 893.480,04 KM bez PDV-a prividno zadovoljiti finansijski prag. Međutim smisao tehničke i profesionalne sposobnosti  jeste dokazivanje iskustva građenja specifične vrste objekta u traženoj vrijednosti. 

Iz navedenih razloga ponuda Grupe ponuđača: doo”Mont gradnja” Ugljevik i doo “Vinković”  Oštra Luka,  je neprihvatljiva.
Obzirom da je tačkom 6.1. do 6.5. tenderskog dokumenta predviđeno provođenje E-aukcije Komisija za otvaranje, pregled, ocjenu i upoređivanje ponuda u  postupku za javnu nabavke radova rekonstrukcije fiskulturne sale,  imenovana Rješenjem Načelnika Opštine broj 02/6-404-76/26 od 13.08.2026.godine, nakon pregleda dostavljenih ponuda izvršila je ocjenu ponuda, a kako je to prethodno naznačeno u tački 20. zapisnika i konstatuje da je u predmetnom postupku planirana E-aukcija, a ista se ne može održati jer je samo jedna ponuda prihvatljiva, odnosno nisu ispunjeni uslovi za provođenje iste u skladu sa članom 4. stav 2. PRAVILNIK O USLOVIMA I NAČINU KORIŠTENJA E-AUKCIJE  „Službeni glasnik BiH, broj 80/23“,  te PREDLAŽE: Ugovornom organu da se ne može  zakazati E-aukciju za predmetnu nabavku već će u smislu člana 69. Zakona o javnim nabavkama  zaključiti ugovor sa ponuđačem iz tačke 20. Ovog zapisnika, odnosno da se Ugovor o nabavci  radova rekonstrukcije fiskulturne sale dodjeli ponuđaču : „AGE inženjering“ Modriča, Šamački put 22/a, 74480 Modriča, IB:403793980002.

Predmetna ponuda je odgovarajuća i dostavljena od strane kvalifikovanog ponuđača.
Iz svih prednje navedenih razloga, primjenom odredbi člana 64. stav 1. tačka b. Zakona o javnim nabavkama BiH (Službeni glasnik BiH 39/14,59/22 i 50/24) i tačke 5.8. tenderske dokumentacije, odlučeno je kao u članu 1. ove Odluke.
PRAVNA POUKA:
Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim eventualno zainteresovanim subjektima, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.
U prilogu ove odluke dostavljamo:

-Zapisnik o pregledu i ocjeni ponuda
Odsjek za javne nabavke,

    investicije i nadzor                                                                                    NAČELNIK OPŠTINE

____________________                                                                        ____________________                
    Mirosalv Mirković




                       Dragan Gajić, dipl.menadžer

 Dostavljeno:

 1.svim učesnicima u postupku,                                                       

 2.u spis i

 3.Odsjeku za poslove skupštine i ljudske resurse na objavu.-   

